Diari Oficial de la Generalitat Valenciana


Sumari del DOGV 6796, del 14-06-2012 (2012/5792)

RESOLUCIÓ de 7 de juny de 2012, de la Conselleria d'Educació, Formació i Ocupació, per la qual es modifiquen determinats termes i terminis de l'Orde 56/2010, de 29 de desembre, de l'Orde 62/2010, de 30 de desembre, de l'Orde 15/2011, de 9 de juny, i de l'Orde 16/2011, de 9 de juny, totes de la Conselleria d'Economia, Hisenda i Ocupació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6796

Data del DOGV
:   14-06-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/5792


Data del document
:   07-06-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de juny de 2012, de la Conselleria d'Educació, Formació i Ocupació, per la qual es modifiquen determinats termes i terminis de l'Orde 56/2010, de 29 de desembre, de l'Orde 62/2010, de 30 de desembre, de l'Orde 15/2011, de 9 de juny, i de l'Orde 16/2011, de 9 de juny, totes de la Conselleria d'Economia, Hisenda i Ocupació. [2012/5792]  
Al llarg de l'any 2011 es van publicar en el Diari Oficial de la Comunitat Valenciana l'Orde 56/2010, de 29 de desembre, l'Orde 62/2010, de 30 de desembre, l'Orde 15/2011, de 9 de juny, i l'Orde 16/2011, de 9 de juny, totes de la Conselleria d'Economia, Hisenda i Ocupació.  
Com a conseqüència de la demora en l'inici de les distintes accions formatives regulades en eixes convocatòries (demora que respon a circumstàncies alienes als beneficiaris), i amb el propòsit de garantir-ne una adequada execució així com la consecució de la seua finalitat última, que no és altra que la d'incrementar la qualificació professional dels treballadors de la Comunitat Valenciana, cal modificar les ordes a fi d'assegurar-ne un normal desenrotllament ajustant determinats termes i terminis d'execució i justificació a les noves circumstàncies.  
  
Per tot això, i fent ús de les facultats que em conferix la Llei 5/1983, de 30 de desembre, del Consell, modificada per la Llei 12/2007, de 20 de març, i habilitada pel Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, resolc:  
  
Primer   
Modificar l'apartat 5 de l'article 37 de l'Orde 56/2010, de 29 de desembre, de la Conselleria d'Economia, Hisenda i Ocupació, per la qual s'establix el Programa de Tallers de Formació i Inserció Laboral i es convoquen i regulen subvencions per a l'exercici 2011, en el sentit de posposar al 31 d'agost de 2012 el terme fins al qual es podrà presentar el compte justificatiu de totes aquelles accions formatives subvencionades l'execució de les quals haja finalitzat entre gener i maig (ambdós inclosos) de 2012, i fins al 30 de setembre de 2012 el de les accions formatives subvencionades que finalitzen durant el mes de juny de 2012. Les inversions efectuades es podran justificar, en tot cas, fins al 30 de setembre de 2012.  
  
Segon  
Modificar l'apartat 5 de l'article 45 de l'Orde 62/2010, de 30 de desembre, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació i es regulen i convoquen subvencions per a la realització d'accions formatives dirigides prioritàriament als treballadors desempleats durant l'exercici de 2011, en el sentit de posposar al 31 d'agost de 2012 el terme fins al qual es podrà presentar el compte justificatiu de totes aquelles accions formatives subvencionades l'execució de les quals haja finalitzat entre gener i maig (ambdós inclosos) de 2012, i fins al 30 de setembre de 2012 el de les accions formatives subvencionades que finalitzen durant el mes de juny de 2012.  
  
Tercer  
Modificar el primer paràgraf de l'article 12 de l'Orde 15/2011, de 9 de juny, de la Conselleria d'Economia, Hisenda i Ocupació, per la qual es convoquen subvencions públiques destinades a la realització d'accions de suport i d'acompanyament a la formació professional per a l'ocupació, en el sentit d'establir el 15 de setembre de 2012 com a terme per a l'execució de les accions d'orientació, assessorament i suport a què fa referència la lletra a de l'article 2 de l'esmentada orde.  
  
  
Quart   
Modificar la lletra b de l'article 2 de l'Orde 15/2011, de 9 de juny, de la Conselleria d'Economia, Hisenda i Ocupació, per la qual es convoquen subvencions públiques destinades a la realització d'accions de suport i d'acompanyament a la formació professional per a l'ocupació, en el sentit de fixar en 9 mesos el termini d'execució dels estudis identificats amb els números 3, 4 i 5.  
  
Quint   
Modificar el primer paràgraf de l'article 17 de l'Orde 15/2011, de 9 de juny, de la Conselleria d'Economia, Hisenda i Ocupació, per la qual es convoquen subvencions públiques destinades a la realització d'accions de suport i d'acompanyament a la formació professional per a l'ocupació, en el sentit d'establir el 15 de novembre de 2012 com a terme per a la remissió de la documentació justificativa del gasto de les accions d'orientació, assessorament i suport, així com dels estudis a què fan referència les lletres a i b de l'article 2 de l'esmentada orde, amb independència de la data de finalització.  
  
Sext   
Modificar l'apartat 4 de l'article 2 de l'Orde 16/2011, de 9 de juny, de la Conselleria d'Economia, Hisenda i Ocupació, per la qual es convoquen subvencions públiques per a la realització de plans de formació dirigits prioritàriament a treballadors ocupats en desplegament del Reial Decret 395/2007, de 23 de març, en el sentit de prorrogar el termini per a finalitzar els plans de formació fins al 30 de setembre de 2012.   
  
  
Sèptim   
Modificar l'apartat 2 de l'article 18 de la mateixa Orde 16/2011, de 9 de juny, de la Conselleria d'Economia, Hisenda i Ocupació, per la qual es convoquen subvencions públiques per a la realització de plans de formació dirigits prioritàriament a treballadors ocupats en desplegament del Reial Decret 395/2007, de 23 de març, en el sentit d'establir per a tots els plans de formació subvencionats, amb independència de la seua data de finalització, el 15 de novembre de 2012 com a terme per a la presentació del compte justificatiu, junt amb l'informe de l'auditor i l'acreditació d'haver ingressat l'import corresponent a la diferència entre la quantitat justificada i la rebuda en concepte de bestreta, si és el cas.  
  
Octau   
Esta resolució produirà efectes des de la seua data.  
  
Contra este acte, que esgota la via administrativa, els interessats podran interposar un recurs contenciós administratiu en el termini de dos mesos, comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa o, potestativament, un recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.  
  
València, 7 de juny de 2012.- La consellera d'Educació, Formació i Ocupació: María José Catalá Verdet.